Formula 1 -kausi 2022

Formula 1 -kausi 2022 oli Formula 1 -sarjan 73. maailmanmestaruuskausi.

Kilpailukalenteri 

Kaudella 2022 piti ajaa ennätykselliset 23 osakilpailua, mutta Venäjän osakilpailu peruttiin sodan vuoksi, ja tälle ei löydetty korvaajaa. Uutena osakilpailuna kalenterissa oli Miamin osakilpailu, joka ajettiin uudella Miami International Autodromen katuradalla. Australian, Kanadan, Singaporen ja Japanin osakilpailut palasivat kalenteriin oltuaan mukana viimeksi kaudella 2019. Kaudella 2021 ajetut Portugalin, Qatarin, Turkin ja Steiermarkin osakilpailut eivät olleet kalenterissa kaudella 2022. Helmikuussa 2022 Venäjän osakilpailu peruttiin vastalauseena Venäjän hyökkäykselle Ukrainaan.

Perutut osakilpailut

Tallit ja kuljettajat

Tallivaihdokset 
Red Bull ja AlphaTauri vaihtoivat Hondan moottoreista Red Bullin moottoreihin, jotka kuitenkin vielä kaudelle 2022 valmistettiin Hondan tehtaalla Japanissa, ennen Red Bullin oman tehtaan valmistumista seuraavalle kaudelle.

Uudet kuljettajat 
Guanyu Zhou debytoi ensimmäisenä kiinalaisena Alfa Romeon kilpakuljettajana.

Paluun tehneet kuljettajat 
 Alexander Albon teki paluun Williamsin kilpakuljettajana ajettuaan viimeksi Red Bull Racingillä kaudella 2020. Kaudella 2021 hän toimi Red Bullin testikuljettajana.
 Kevin Magnussen teki paluun Haasin kilpakuljettajaksi ajettuaan tallissa viimeksi kaudella 2020, kun Nikita Mazepin irtisanottiin talvitestien välissä Venäjän hyökkättyä Ukrainaan.

Kuljettajavaihdokset 
 Valtteri Bottas siirtyi Mercedekseltä Alfa Romeolle.
 George Russell siirtyi Williamsilta Mercedekselle.

Poistuneet kuljettajat 
 Kimi Räikkönen lopetti Formula 1 -uransa kauden 2021 jälkeen.
 Antonio Giovinazzi ei saanut jatkosopimusta Alfa Romeolle.
 Nikita Mazepin irtisanottiin Haasilta helmikuisten talvitestien jälkeen Venäjän hyökkättyä Ukrainaan.

Kauden aikana vaihtuneet kuljettajat 
 Aston Martinin Sebastian Vettelillä todettiin positiivinen koronavirustestitulos ennen Bahrainin Grand Prix’tä ja hänet korvasi Bahrainissa ja Saudi-Arabiassa tallin testi- ja varakuljettaja Nico Hülkenberg.
 Williamsin Alexander Albon sairastui kesken Italian kilpailuviikonlopun umpilisäketulehdukseen ja hänet korvasi Nyck de Vries.

Sääntömuutokset 

Kaudella 2022 Formula 1 -sarjassa tullaan näkemään merkittäviä sääntömuutoksia. Sääntömuutokset oli tarkoitus esitellä jo kaudelle 2021, mutta johtuen COVID-19-pandemiasta sarja siirsi sääntöjen voimaantulon vasta kaudelle 2022. Red Bull -tallin tekninen johtaja Adrian Newey huomautti, että autojen tekniset muutokset ovat merkittävimpiä sitten kauden 1983.

Renkaat 
Formula 1 -sarjan rengastoimittajana jatkaa kaudella 2022 italialainen Pirelli. Kaudelle 2022 Pirelli siirtyy käyttämään 18-tuumaisia (46 cm) vanteita entisten 13-tuumaisten (33 cm) sijaan. 18-tuumaiset vanteet esiteltiin Formula 2 -sarjassa kaudella 2020. Kuivan kelin rengasseoksia on kilpailuviikonlopun aikana käytettävissä edellisen kauden lailla kolme: pehmeät renkaat (soft), keskikovat renkaat (medium) ja kovat renkaat (hard). Lisäksi märälle radalle on mahdollista ottaa välikelin renkaat (intermediate) tai täyden sadekelin renkaat (full wet).

Testi- ja varakuljettajat 
Testi- ja varakuljettajien ajomäärät lisääntyivät perjantain vapaissa harjoituksissa, kun FIA toteutti edellisellä kaudella ehdotetun sääntöuudistuksen tuodakseen lajiin esille uusia nuoria kuljettajalupauksia.

Pistelaskujärjestelmä 
Kaudella 2022 käyttöön otettiin tarkennettu pistejärjestelmä 19-14-12-10-8-6-4-3-2-1 kilpailuille, joissa kilpailupituus jäi 50–75 %:n mittaiseksi. Sprinttikilpailuja järjestettiin kauden aikana kolme, joissa pisteitä jaettiin kahdeksalle parhaalle kuljettajalle järjestelmällä 8-7-6-5-4-3-2-1, mutta sprinttikilpailun voittaja ei enää saanut paalupaikkamerkintää kuten viime kaudella.

Tuomariston tutkintamenetelmät 
Formula 1 -sarjan tuomaristo otti kauden alussa käyttöön autojen tarkempaa tutkimista varten uuden laserskannausjärjestelmän, millä pyritään löytämään yksityiskohtaisempia havaintoja autonosien sääntöjenmukaisuuksista. Tuomaristo uudisti myös kilpailutilanteiden tutkintamenetelmiään esittelemällä ROC-järjestelmänsä (), minkä tarkoituksena on saada tarkempaa oheistietoa radan tapahtumista päätöksentekoa varten, sekä samalla kouluttaa sen avulla uusia tuomariston jäseniä.

Palkinnot 
Edellisellä kaudella käyttöön otettu Crypto.com Overtake Award -ohituspalkinto muuttui kaudella 2022, kun katsojat saivat sosiaalisen median kautta osallistua parhaimman ja näyttävimmän ohituksen tehneen kuljettajan valintaan jokaisessa osakilpailussa, minkä perusteella kauden parhain palkittiin lopulta Crypto.com Overtake King Award -kunniapalkinnolla. Palkinnon voitti Aston Martinin Sebastian Vettel.

Autojen julkaisupäivät 

 Huom! Järjestys julkaisupäivämäärän mukaan.
Kaudella 2022 Brembo toimittaa jarrut kaikille tiimeille ensi kertaa sitten kauden 1975.

Tulokset

Osakilpailut

DHL Fastest Pit Stop Award 
Kaudesta  lähtien DHL on laskenut nopeimmat varikkopysähdykset MM-pisteinä, jolloin kyseisellä järjestelmällä DHL:n Nopein varikkopysähdys -palkinnon () saa eniten pisteitä kerännyt talli.

Kuljettajat 

• Osakilpailu, jossa ennen varsinaista kilpailua ajettiin sprinttikilpailu ja niiden kahdeksan parhaiten sijoittunutta saivat lisäpisteitä 8-7-6-5-4-3-2-1.

Valmistajat 

• Osakilpailu, jossa ennen varsinaista kilpailua ajettiin sprinttikilpailu ja niiden kahdeksan parhaiten sijoittunutta saivat lisäpisteitä 8-7-6-5-4-3-2-1.

Yhteenveto

Ennakkotunnelmat 
Alfa Romeolla ajanut Kimi Räikkönen ilmoitti edelliskaudella päättävänsä Formula 1 -uransa. Kaudella 2021 Mercedeksellä ajanut Valtteri Bottas teki monivuotisen sopimuksen Alfa Romeon kanssa. Mercedes teki sopimuksen omaan junioriohjelmaansa kuuluvan, Williamsilla edellisellä kaudella ajaneen George Russelin kanssa.

Venäläinen F1-asiantuntija Aleksei Popov pelkää ensimmäistä kautta uusilla säännöillä, koska hän uskoo jonkun tallin keksivän jotain sääntöjen rajamailta, ja olevan muita rutkasti nopeampi koko kauden aikana. Viimeksi näin tapahtui kaudella 2014, kun Mercedes dominoi F1-sarjaa hybridiaikakauden alussa.

Televisiointi 
Formula 1 televisio-oikeudet Suomessa siirtyivät kaudeksi 2022 Nordic Entertainment Groupille. Kaudella 2022 Formula 1 -lähetykset nähdään Viasatin tv-kanavilla ja Viaplay-suoratoistopalvelussa. Ennen kautta 2022 Formulat nähtiin C Moren kanavilla. Formulat näkyivät MTV:n kanavilla yksinoikeudella vuodesta 1994 lähtien. MTV oli tehnyt tarjouksen myös vuosista 2022–2024, mutta hävisi tarjouskilpailun. Nordic Entertainment Group omistaa oikeudet aina kauden 2024 loppuun. F1 TV tuli Suomeen ensimmäistä kertaa täksi kaudeksi, aiemmin se ei ole toiminut Suomessa. Formula 1 -sarjan virallisten lähetysten ulkoasu ja esitysgrafiikka muuttuivat kaudelle 2022, kun lähetyskuvaa tarkennettiin ja tulosluettelon ulkoasu muuttui eri kilpailu- ja kommentointitilanteisiin soveltuvammaksi. Lisäksi lähetysten kuvamateriaalia lisäsivät entisestään kuljettajien kypäräkameroiden käytön laajentaminen aika-ajoihin ja kilpailuun, HDR-laatuiset () lähetykset sekä dronen käyttäminen ilmakuvauksessa helikoptereiden ohella.

Lähteet

Viitteet

Aiheesta muualla 
Virallinen Formula 1 -sivusto